# Budžeta un finanšu (nodokļu) komisija

Likumprojekts (steidzams) otrajam lasījumam

**Par vidēja termiņa budžeta ietvaru 2014., 2015. un 2016.gadam**

 ***(Nr.947 /Lp11 )***

|  |  |  |  |  |
| --- | --- | --- | --- | --- |
| **Pirmā lasījuma redakcija** | **Nr.** | **Priekšlikumi****(193)** | **Ministru kabineta atzinums** | **Komisijas****atzinums** |
| **1.pants.** Noteikt, ka ar gadskārtējā valsts budžeta likuma projekta sagatavošanu, vidēja termiņa budžeta ietvara likuma projekta sagatavošanu, ar valsts budžetu saistīto lēmumu pieņemšanu un rīcību tiek īstenoti šādi vidēja termiņa budžeta politikas principi un prioritārie attīstības virzieni:1) ekonomiskajā ciklā sabalansēta vispārējās valdības budžeta veidošana, nodrošinot ilgtspējīgu fiskālās politikas plānošanu un tādējādi arī makroekonomisko stabilitāti;2) ilgtspējīgas un sabalansētas valsts ekonomiskās attīstības veicināšana, nodrošinot nozaru finansējumu valsts budžeta iespēju robežās;3) darbaspēka nodokļu sloga pārskatīšana, kas mērķēta uz iedzīvotāju ienākumu nevienlīdzības mazināšanu un dzīves kvalitātes paaugstināšanu, it īpaši ģimenēs ar bērniem. | **1****2****3** | **Juridiskais birojs** Ierosinām izslēgt likumprojekta 1. pantā vārdus ‘’Noteikt, ka’’.**Juridiskais birojs** *Ierosinām precizēt likumprojekta 1. panta ievaddaļā lietotos vārdus’’ vidēja termiņa budžeta politikas principi un prioritārie attīstības virzieni’’, aizstājot tos ar vārdiem ‘’vidēja termiņa budžeta mērķi un prioritārie attīstības virzieni’’.* **Deputāts I.Zariņš**Papildināt 1.pantu ar 4.punktu šādā redakcijā:„4) sabiedrības integrācija un kultūras identitātes ilgtspējas nodrošināšana, vienotas multikulturālas vides pilnveidošana.” |  |  |
| **2.pants.** Izstrādājot turpmāko gadu vidēja termiņa budžeta ietvara likumu projektus, ņemot vērā valsts ekonomisko situāciju un valsts budžeta iespējas, nodrošināt pakāpenisku virzību uz 2012. gada 10. maijā Saeimā apstiprinātajā Valsts aizsardzības koncepcijā noteikto indikatīvo mērķi - sasniegt valsts aizsardzības finansējuma apmēru līdz 2 procentiem no iekšzemes kopprodukta (turpmāk – IKP) līdz 2020. gadam. |  |  |  |  |
| **3.pants.** Šā likuma sagatavošanā izmantota IKP prognoze salīdzināmajās cenās 2014. gadam 11 562 300 000 *euro* apmērā, 2015. gadam 12 021 800 000 *euro* apmērā un 2016. gadam 12 501 800 000 *euro* apmērā. Šā likuma sagatavošanā izmantota IKP prognoze faktiskajās cenās 2014. gadam 24 763 600 000 *euro* apmērā, 2015. gadam 26 391 800 000 *euro* apmērā un 2016. gadam 28 136 300 000 *euro* apmērā. |  |  |  |  |
| **4.pants.** Šā likuma sagatavošanā izmantota potenciālā IKP prognoze salīdzināmajās cenās 2014. gadam 11 502 800 000 *euro* apmērā, 2015. gadam 11 972 400 000 *euro* apmērā un 2016. gadam 12 465 500 000 *euro* apmērā. Šā likuma sagatavošanā izmantota potenciālā IKP pieauguma tempa prognoze 2014. gadam 3,7 %, 2015. gadam 4,0 %, 2016. gadam 4,1 %, 2017. gadam 4,1 % un 2018. gadam 3,9 %. |  |  |  |  |
| **5.pants.** Noteikt vispārējās valdības budžeta strukturālās bilances mērķi atbilstoši Eiropas nacionālo un reģionālo kontu sistēmai Eiropas Savienībā 2014. gadā -1 % no IKP, 2015. gadā -1 % no IKP un 2016. gadā -0,9 % no IKP. | **4** | **Juridiskais birojs** Ierosinām izteikt likumprojekta 5. pantu šādā redakcijā:‘’**5. pants.** Vispārējās valdības budžeta strukturālās bilances mērķis atbilstoši Eiropas Kontu sistēmas (EKS’95) metodoloģijai, kas noteikta saskaņā ar Padomes 1996. gada 25. jūnija regulu (EK) Nr. 2223/96 par Eiropas nacionālo un reģionālo kontu sistēmu Kopienā (turpmāk - Eiropas nacionālo un reģionālo kontu sistēma Eiropas savienībā) 2014. gadā ir 1 % no IKP, 2015. gadā -1 % no IKP un 2016. gadā -0,9 % no IKP.’’ |  |  |
| **6.pants.** Noteikt vispārējās valdības budžeta bilanci atbilstoši Eiropas nacionālo un reģionālo kontu sistēmai Eiropas Savienībā 2014. gadā -0,9 % no IKP, 2015.gadā -0,9 % no IKP un 2016. gadā ir -0,8 % no IKP. | **5** | **Juridiskais birojs** *Ierosinām izslēgt 6. pantā vārdus ‘’Noteikt, ka’’ (izdarot šādam izslēgumam atbilstošus redakcionālus precizējumus panta tekstā).* |  |  |
| **7.pants.** Noteikt valsts budžeta finansiālās bilances apjomu un maksimāli pieļaujamo valsts budžeta izdevumu kopapjomu 2014., 2015. un 2016. gadam saskaņā ar 1.pielikumu. |  |  |  |  |
| **8.pants.** Noteikt valsts budžeta ieņēmumu prognozes 2014., 2015. un 2016. gadam saskaņā ar 1. un 2. pielikumu. |  |  |  |  |
| **9.pants.** Saskaņā ar Fiskālās disciplīnas likuma (turpmāk – FDL) 18. pantu un ievērojot FDL pārejas noteikumu 5. un 6. punktu, noteikt izlīdzinātos izdevumus 2016. gadā 1 069 823 066 *euro*, tai skaitā Eiropas Savienības struktūrfondu un Kohēzijas fonda izlīdzinātos izdevumus 482 809 182 *euro* un kopējās lauksaimniecības politikas un kopējās zivsaimniecības politikas izlīdzinātos izdevumus 2016. gadā 587 013 884 *euro*. | **6** | **Juridiskais birojs**Ierosinām aizstāt likumprojekta 9. pantā vārdus ‘’Saskaņā ar Fiskālās disciplīnas likuma (turpmāk – FDL) 18. pantu un ievērojot FDL pārejas noteikumu 5. un 6. punktu’’ ar vārdiem ‘’Saskaņā ar Fiskālās disciplīnas likumu’’. |  |  |
| **10.pants.** Saskaņā ar FDL 5. pantu, noteikt koriģētos maksimāli pieļaujamos valsts budžeta izdevumus 2014. gadā 7 151 805 255 *euro*, 2015. gadā 7 017 285 770 *euro* un 2016.gadā 6 386 502 440 *euro*. | **7** | **Juridiskais birojs** Ierosinām aizstāt likumprojekta 10. pantā vārdus ‘’Saskaņā ar FDL 5. pantu’’ ar vārdiem ‘’Saskaņā ar Fiskālās disciplīnas likumu’’. |  |  |
| **11.pants.** Noteikt maksimāli pieļaujamo valsts budžeta kopējo izdevumu apjomu katrai ministrijai un citai centrālajai valsts iestādei 2014., 2015. un 2016. gadam saskaņā ar 3. pielikumu. |  |  |  |  |
| **12. pants.** Pamatojoties uz sagatavotajām ieņēmumu prognozēm un apstiprinātajiem valsts budžeta izdevumiem 2014., 2015. un 2016. gadam, kā arī ņemot vērā apstiprinātos pasākumus nodokļu politikas jomā, pašvaldībām vidējā termiņā tiek nodrošināts stabils ieņēmumu pieauguma temps pie iedzīvotāju ienākuma nodokļa ieņēmumu sadalījuma pašvaldību budžetiem 80 % un valsts budžetā attiecīgi 20 % apmēra. | **8****9****10** | **Politisko partiju apvienības "Saskaņas Centrs" frakcija**Aizstāt 12.pantā vārdus un skaitļus „pašvaldību budžetiem 80% un valsts budžetā attiecīgi 20 % apmēra” ar vārdiem un skaitļiem „pašvaldību budžetiem 84% un valsts budžetā attiecīgi 16 % apmēra”.**Deputāti R.Vējonis, D.Reizniece-Ozola** Izteikt 12.pantu šādā redakcijā:„**12. pants.** Pamatojoties uz sagatavotajām ieņēmumu prognozēm un apstiprinātajiem valsts budžeta izdevumiem 2014., 2015. un 2016. gadam, kā arī ņemot vērā apstiprinātos pasākumus nodokļu politikas jomā, pašvaldībām vidējā termiņā tiek nodrošināts stabils ieņēmumu pieauguma temps pie iedzīvotāju ienākuma nodokļa ieņēmumu sadalījuma pašvaldību budžetiem 82 % un valsts budžetā attiecīgi 18 % apmēra.”**Zaļo un Zemnieku savienības frakcija**Izteikt 12.pantu šādā redakcijā:„**12. pants.** Pamatojoties uz sagatavotajām ieņēmumu prognozēm un apstiprinātajiem valsts budžeta izdevumiem 2014., 2015. un 2016. gadam, kā arī ņemot vērā apstiprinātos pasākumus nodokļu politikas jomā, pašvaldībām vidējā termiņā tiek nodrošināts stabils ieņēmumu pieauguma temps pie iedzīvotāju ienākuma nodokļa ieņēmumu sadalījuma pašvaldību budžetiem 81 % un valsts budžetā attiecīgi 19 % apmēra.” |  |  |
| **13. pants.** Ikgadējais pašvaldību kopējais aizņēmumu pieļaujamais palielinājums vidējā termiņā 2014., 2015. un 2016. gadam tiek noteikts 108 milj. *euro*, katru gadu vienojoties ar Latvijas Pašvaldību savienību par optimālāko risinājumu aizņēmumu saņemšanai un iespējamo kopējo aizņēmuma limitu.  | **11** | **Juridiskais birojs** *Ierosinām precizēt likumprojekta 13. pantu.* *Aicinām precizēt, kas ir pantā paredzētās vienošanās slēdzējpuses, kas notiek ja sarunu rezultātā netiek panākta vienošanās un kāds precīzi ir jautājumu loks par ko pusēm ir jāveic sarunas un jāpanāk vienošanās.*  |  |  |
|  | **12** | **Deputāts I.Zariņš**Papildināt likumprojektu ar jaunu pantu šādā redakcijā:**„**Izstrādājot turpmāko gadu vidēja termiņa budžeta ietvara likumprojektus, lai nodrošinātu Latvijas Nacionālās attīstības plānā 2014.-2020.gadam paredzēto pārorientāciju uz inovācijām virzītu augstražīgu ekonomiku un īstenotu paredzētos ekonomikas izaugsmes tempus, līdz 2016.gadam nodrošināt valsts budžeta finansējuma apmēru zinātnei un pētniecībai vismaz 1,5 procentu apmērā no iekšzemes kopprodukta”.  |  |  |
|  | **13** | **Deputāts I.Zariņš**Papildināt likumprojektu ar jaunu pantu šādā redakcijā:**„**Izstrādājot turpmāko gadu vidēja termiņa budžeta ietvara likumprojektus, lai nodrošinātu Latvijas iedzīvotājus ar darbavietām un veicinātu no Latvijas aizbraukušo iedzīvotāju atgriešanos, nodrošināt nodarbināto iedzīvotāju skaita palielināšanu Latvijas darba tirgū vismaz 3 procentu apmērā katru gadu”. |  |  |
|  | **14** | **Deputāts I.Zariņš**Papildināt likumprojektu ar jaunu pantu šādā redakcijā:**„**Izstrādājot turpmāko gadu vidēja termiņa budžeta ietvara likumprojektus, lai nodrošinātu iedzīvotājiem kvalitatīvu un pieejamu veselības aprūpi, līdz 2016.gadam nodrošināt veselības aprūpes finansējumu 4,5 procentu apmērā no iekšzemes kopprodukta”. |  |  |
| **Pārejas noteikumi**1. Saskaņā ar Likuma par budžetu un finanšu vadību 162. panta devīto daļu līdz ar šā likuma spēkā stāšanos spēku zaudē likuma „Par vidēja termiņa budžeta ietvaru 2013., 2014. un 2015. gadam” 5. un 6. panta normas, kas attiecas uz 2014. un 2015. gadu.2. Saskaņā ar Likuma par budžetu un finanšu vadību 162. panta devīto daļu līdz ar šā likuma spēkā stāšanos spēku zaudē likuma „Par vidēja termiņa budžeta ietvaru 2013., 2014. un 2015. gadam” 7., 8. un 9. pants. | **15** | **Juridiskais birojs** Ierosinām izslēgt likumprojekta pārejas noteikumus. |  |  |
| Likums stājas spēkā 2014. gada 1. janvārī. |  |  |  |  |